gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl de es ru kn gl gl als es en kn gl es tt gl vi tt gl gl th gl it kn gl es ml gl it tt gl fr da gl eo kn es en sv gl en ru es en kn gl en da gl es ml gl eo ru gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en es en gl pt gl en es en gl gl gl es gl gl es gl gl gl gl gl gl gl es gl es gl gl pt pt pt gl es uk gl es es gl gl en gl en gl sv gl fr gl de pt de gl gl it gl en gl en gl en gl en pt en gl en gl en gl ja gl en gl en gl es gl gl gl gl gl gl gl gl ca gl gl gl gl
A Pipa: Muros, a Festa do Fútbol da Costa - Deportes - Que pasa na costa
Deportes Muros Fútbol da Costa Preferente 1ª Galicia 2ª Galicia
Xogadores da Esteirana celebrando o título da Liga da Costa. Foto: Conchy Freire A festa no fútbol costeiro quedouse esta tempada no Concello de Muros, pois ao título e ascenso en Terceira de Volantes e Muros, únese agora o campionato de Liga da Costa conseguido pola Esteirana, de xeito moi merecido, a falta de dúas xornadas para a conclusión do campionato. Os azulgrana tiñan un compromiso moi complicado coa visita dun Coristanco que busca a permanencia en Segunda, pero liquidárono cun solitario tanto na segunda metade, suficiente para que os tres puntos quedasen no José Luís Vara, coa conseguinte festa e alegría dos xogadores e seguidores da Esteirana, que retornan así á Primeira Autonómica. Axudou ao campión o empate do Mazaricos no seu partido ante o Camariñas, e é que os amarelos tiñan que gañar para seguir tendo opcións, pero os locais, coa a auga ao pescozo e buscando esa permanencia na categoría, sacaron un empate que pode valer o seu peso en ouro e deixa aos mazaricána no posto de promoción e sen opcións de título. Pinchazo do Corme en Zas, onde terminou cedendo un encontro que, na súa primeira metade, non facía presaxiar o resultado final de 5-1 para os locais. E na segunda comezou cun penalti favorable aos azuis, que marrou o seu goleador Alejo. Logo chegaron os tantos locais, e, entre medias, o do honra do Corme, que segue pugnando pola promoción, a tres puntos do Mazaricos. Quen dixo virtualmente adeus ás súas posibilidades de promoción foi o Baiñas, que viu como un necesitado Cee lograba o triunfo en Vimianzo por 2-4, nun choque onde o Baiñas logrou remontar un inicial 0-2, colocando o marcador en empate a dous, pero dúas accións do incombustible Leo deron o triunfo aos ceeses, que escapan da zona de descenso directo, a que deixan a catro puntos. Por abaixo, a loita segue sendo pechada por alcanzar a permanencia, e, salvo o Coristanco, o resto logrou puntuar no seu encontros. O Outes cede o último posto ao Camariñas ao vencer en Ponteceso por 1-2. Os pupilos de Lodeiro adiantáronse no marcador, cedendo un momentáneo empate xa na segunda metade, para conseguir o tanto do importante e crucial triunfo dos blanquinegros, que se sitúan a dous puntos do Coristanco e catro do Cee. O Buño vencía no seu terreo de xogo ante o Monte Louro e aumenta a súa distancia con respecto ao posto de arrastre en cinco puntos, e líbrase definitivamente do descenso directo a falta de dúas xornadas, do mesmo xeito que o Monte Louro, que ten seis de vantaxe sobre o primeiro arrastre, e de momento único que se pode producir desde Primeira, sempre que Fisterra e Baio fagan os deberes. O Malpica, con dous tantos de Dani Casal, tamén parece atopar a tranquilidade con 36 puntos, como Louro e Lira. Os malpicáns perdían ante o Muxía por 0-2, nun gran partido visitante, pero foron capaces de lograr un empate que pode significarlles o ver con maior tranquilidade o desenvolvemento das dúas últimas xornadas de competición. O Lira sufriu, e moito, para derrotar a un Cerqueda que gañaba por 0-2 con autoridade, pero ao final terminou cedendo por 3-2 ante un conxunto que, de perder, vía moi complicada o seu permanencia na categoría. O partido tivo de todo, tensión, nervios, goles, intensidade,  e triunfo final local pola mínima. Na próxima xornada, os focos de atención centraranse na zona baixa, cos duelos Coristanco-Camariñas; Outes-Sp. Zas; Cee-Lira e Cerqueda-Buño, con todo en xogo para moitos dos equipos. Por arriba, o Mazaricos rende vista ao Ponteceso e o Corme recibirá no Cairo ao Baiñas, coa segunda praza e a promoción en xogo. Os choques Monte Louro-Malpica e Muxía-Esteirana teñen moi pouco en xogo, salvo no primeiro caso o afianzar a permanencia de xeito absoluto e no segundo o referendar os dous equipos a excelente campaña realizada, co liderato e título para a Esteirana e a quinta praza nestes momentos para os pupilos de Adrián Lema. PROMOCIÓN DE ASCENSO : - MAZARICOS (53 puntos) : Ponteceso (f) e Coristanco © - CORME (50 puntos) : Baiñas © e Lira (f) - BAIÑAS (48 puntos) : Corme (f) e Outes © DESCENSO (ou arrastres) : - BUÑO (35 puntos) : Cerqueda (f) e Cee © - UC. CEE (32 puntos) : Lira © e Buño (f) - CORISTANCO (30 puntos) : Camariñas © e Mazaricos (f) - OUTES CF (28 puntos) : Sp. Zas © e Baiñas (f) - CAMARIÑAS (27 puntos) : Coristanco (f) e Muxía © - LIRA, MONTE LOURO E MALPICA, con 36 puntos, aseguráronse eludir o descenso directo, e virtualmente eluden do posto de descenso por arrastre, aínda que necesiten, cando menos, dous puntos para iso si o Cee gaña os dous encontros que lle restan.   PROMOCIÓN DE ASCENSO A SEGUNDA Xa temos finalistas da promoción de ascenso a Segunda Autonómica. Serán Porteño e Ameixenda os que busquen dar o salto á categoría superior, retornando á mesma tralo seu paso pola Terceira Autonómica. O Porteño deu a campanada en Cabana, pois na ida o 2-2 deixaba a eliminatoria moi aberta e con lixeira vantaxe para os negriazules locais, pero o Porteño soubo sacar proveito das súas intencións e cun novo gol de Rachón, con 1-1 no marcador, deu o pase á final aos homes de Sergio Varela. Pola súa banda, o Ameixenda, que empataba na ida no terreo do Camelle, sufrindo do lindo para deixar fóra da fase ao conxunto camariñán, pero ao final un solitario tanto fixo bo o resultado da ida para colocar aos ceenses no encontro decisivo. A ida disputarase este fin de semana en Ponte do Porto, para ser a volta en Cee, unha semana despois.   PRIMEIRA AUTONÓMICA En Primeira, importante paso o dado polo Baio nesa loita por eludir o descenso e os posibles arrastres de Preferente. O derbi ante o Fisterra resolvérono ao seu favor os pupilos de Diego Díaz cun 1-2 final, que fai que os branquiazuis dean un salto importante na táboa e superen a un conxunto verde que queda a cinco puntos de vantaxe sobre o Tordoia, equipo que pecha os arrastres, se se producen, e que nesta xornada perdía no seu duelo co Soneira, en Vimianzo, por un solitario 1-0, nun choque ciertamente flojo e onde a presión pareceu atenazar aos visitantes, que na segunda metade cederon ante un Soneira que se fixo acreedor ao triunfo final. Non puido sacar nada positivo o San Lorenzo en Verdillo, ante un Bertamirans que nada se xoga nestas últimas xornadas, pero a fortuna, unha vez máis, volveu ser esquiva cos rojillos, que ven moi complicada a súa permanencia na categoría tras este tropezo, e quedan a cinco puntos do Tordoia. Na próxima xornada, derbi en Baio, onde chega un Soneira con nada en xogo e un Baio que, de gañar, case podería asegurar o seu permanencia un ano máis en Primeira. O Fisterra rende visita ao segundo clasificado, Agolada, que está buscando, cando menos, asegurarse a promoción de ascenso, en dura loita con Piloño, Unión, Bastavales e Flavia. Para rematar, o San Lorenzo queimará os seus últimos cartuchos na súa visita a Tordoia e onde necesita gañar, si ou si, para permanecer vivo nas xornadas que restan.   PREFERENTE Xornada para esquecer en Preferente, onde os tres representantes costeiros perderon nos seus desprazamentos a Lugo, Betanzos e Paiosaco, onde Xallas, Sofán e Dumbría, respectivamente, víronse superados polos seus rivais. Entraban dentro da lóxica as derrotas de Xallas e Dumbría nos terreos do líder e do segundo clasificado, respectivamente, pero desenvolvéronse de xeito diferente, pois os verdes deron a cara ante o filial do Lugo, o Polvorín, e puxéronse por diante no marcador, pero ao final terminaron caendo por 4-2. En Paiosaco, o Dumbría aguantou un tempo, chegando ao descanso con 1-0, pero na segunda metade, e tralo 2-0, os locais deron un arreón que non puideron contrarrestar os pupilos de Nacho Barreiro, terminando a contenda cun claro 4-0 final. Da mesma xeito desenvolveuse o Betanzos-Sofán, cun once local que se xogaba moito no envite de face a escapar da zona de risco, e na segunda metade pasou por encima dos rojillos, endosándolle un 3-0 que, ao termino dos priemros corenta e cinco minutos, non parecía próximo a producirse. Na próxima xornada, os tres xogan antes os seus afeccionados, sendo o partido máis importante o que disputará o Dumbría, que recibe ao Viveiro, e do que lle separan tres puntos na táboa clasificatoria, e de gañar podería dar un importante salto, sobre todo si o Xallas é capaz de superar na Fontenla a un Residencia que mantén unha vantaxe de dous puntos sobre o Dumbría. Duelo estelar en Carballo, onde o Sofán recibe ao segundo clasificado, Paiosaco, nun mini-derbi de proximidade e que seguro levará moitos afeccionados ao recinto das Eiroas.
Manuel Corredoira, Entrenador UEFA PRO, Nacional Nivel 3 de Fútbol e Director Deportivo pola RFEF, formador da Escola Galega de Adestradores, actual coordinador das Escolas de Fútbol Base de Zas e Delegado da Federación Galega de Fútbol para a Costa.
Manolo Corredoira disecciona a un Sp. Zas en proceso de renovación.
X.24: Unha xornada menos, un ascendido e a cousa cada vez máis apretada.
X.22: O efecto cascada provocaría a día de hoxe catro descensos na Liga da Costa
X.21: Apértanse as táboas.
X.20: Revolución na zona baixa.
X.19: Xornada de grandes emocións (Análise do descenso por arrastres).
X.18: Derbis, emoción, sorpresas e cambio de líder.
X.16: Volveu o Fútbol de verdade.
X.15: Un Mazaricos imperial.
X.13: Vai de derbis.
X.12: Goles e emocións en todas as ligas.
X.10: Caen os líderes… e os adestradores:
X.9: Para todas as cores.
X.8: Para todos os gustos.
X.7: Xornada sen esperanza.
X.5: Ferve a 3ª.
X.4: Goles, emoción, incerteza, bo xogo e entrega de principio a fin.
X.3: Manchea de goles.
X.2: Cargada de paixón.
X.1: Arrincou unha Liga da Costa de sorpresas.
Manuel Corredoira ([email protected]
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
O FIOT estreou a 3ª edición lembrando a Pedro Brandariz
3ª Galicia: Collendo posicións
Damián e Paula campións galegos de OCR, outra vez
2ª Galicia: O Outes mantén o liderato tras vencer ao Corme
1ª Galicia: Un empate e unha goleada nos derbis costeiros
“Un alcalde non pode, segundo a Lei de Espectáculos, nin autorizar nin denegar unha festa promovida por veciños”
A incerteza volve enlear as Festas da Pilarica da Trabe
“A desastrosa xestión do goberno municipal está levando o Concello de Muxía a unha situación límite”
Arde un vehículo en Berdoias
Rescatan un can dun profundo foso en Vilar de Couso
#EntrevistaQPC Néstor González, novo adestrador do Volei Dumbría: "Non somos favoritos, pero xogando ben estaremos arriba"
A Costa da Morte esperará por La Vuelta
A Reserva Mundial de Surf Costa da Morte toma nota en Cantabria
COPYRIGHT 2019 QUE PASA NA COSTA
Aviso Legal y Condiciones de uso